雖然係噉，廿一世紀初嘅神經科學界已知，自發活動有相當嘅重要性，喺感知等嘅認知功能上扮演咗一定嘅角色－有腦電圖研究顯示，視覺感知係由皮層神經振盪嘅相位同波幅共同話事嘅，例如喺視覺刺激到達嗰一刻嘅自發 alpha 波活動嘅相位同波幅能夠預測一個受試者會唔會感知得到嗰個刺激，即係話自發活動會影響一個人嘅警覺（alertness）而呢樣嘢會影響佢能唔能夠成功感知刺激。